**Csongrád Város Polgármesterétől M**

Száma: Fjl/197-2/2021.

Témafelelős: Forgó M.

# ELŐTERJESZTÉS

**Csongrád Városi Önkormányzat Képviselő testületének**

**hatáskörében eljáró Polgármester döntéséhez**

Tárgy: A Csongrád, Szív u. 150. szám alatti telek ingyenes használatba adása

Tisztelt Képviselő testület!

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021.(I.29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján veszélyhelyzetben a települési önkormányzat képviselő testületének feladat- és hatáskörét a polgármester gyakorolja.

Mindezekre figyelemmel, az alábbi döntésre teszek javaslatot.

A 6640 Csongrád, Szív u. 152. szám alatti ingatlan tulajdonosa, Orosz István kérelmet nyújtott be önkormányzatunkhoz, amelyben a saját lakóháza mögött lévő csongrádi 3820 hrsz-ú, Csongrád, Szív u. 150. szám alatti 318 m2 nagyságú, üres, elhagyott terület ingyenes használatba adását kérte.

Mivel az önkormányzat a megüresedett területet nem kívánja egyéb célokra hasznosítani, javasolom a kérelem jóváhagyását, és a Szív u. 150. szám alatti ingatlan ingyenes használatba adását a Szív u. 152. szám alatti ingatlan felépítmény tulajdonosa részére 2021. március 1. napjától visszavonásig, az alábbi feltételek mellett:

* a kérelmező a Szív u. 150. szám alatti területrészt bekeríti,
* a használatba kapott területet rendben tartja, gondozza.

**HATÁROZATI JAVASLAT**

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021.(I.29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján veszélyhelyzetben a települési önkormányzat képviselő testületének feladat- és hatáskörében eljárva az alábbi döntést hozom.

Orosz István, a 6640 Csongrád, Szív u. 152. sz. alatti lakóház tulajdonosa részére ingyenes használatba adom a csongrádi 3820 hrsz-ú, 318 m2 nagyságú, Csongrád, Szív u. 150. szám alatti ingatlant 2021. március 1. napjától visszavonásig az alábbi feltételek mellett:

* a kérelmező a Szív u. 150. szám alatti területrészt bekeríti,
* a használatba kapott területet rendben tartja, gondozza.

2

A csongrádi 3820 hrsz-ú, 6640 Csongrád, Szív u. 150. sz. alatti ingatlan ingyenes használatba adásáról szóló megállapodást a kijelölt személlyel megkötöm.

Erről jegyzőkönyvi kivonaton értesítést kapnak:

1. Fejlesztési és Üzemeltetési Iroda és általa
2. Orosz István, a 6640 Csongrád, Szív u. 152.

Csongrád, 2021. február 24.

 Bedő Tamás

 polgármester